22/03/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente: IN408A 12/2005

Resolución do 28 de febreiro de 2013, da Xefatura Territorial da Consellería de Economía e Industria da Coruña, pola que se somete a información pública a solicitude de declaración de utilidade pública, en concreto, e a necesidade de urxente ocupación que iso implica, do aproveitamento hidroeléctrico de Novo Castrelo nos concellos de Dumbría e Mazaricos na provincia da Coruña (expediente IN408A 12/2005). En cumprimento do disposto na Lei 54/1997, do 27 de novembro, do sector eléctrico e no Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica, sométese a información pública a solicitude de declaración de utilidade pública, en concreto, presentada por Ferroatlántica SAU. das instalacións que se describen a continuación: SOLICITANTE: FERROATLÁNTICA, S. A. U. ENDEREZO SOCIAL: Estrada ao Mirador - 15297 Ézaro, Dumbría (A Coruña) DENOMINACIÓN: aproveitamento hidroeléctrico de Novo Castrelo CONCELLOS AFECTADOS: Dumbría e Mazaricos CARACTERÍSTICAS TÉCNICAS: • Aproveitamento hidroeléctrico no río Xallas constituído basicamente por: – Unha turbina Kaplan, de eixe horizontal para un caudal máximo de 35 m 3 /s, salto 21,4 m e potencia nominal de 6.072 kW. – Un xenerador síncrono trifásico de 7.000 KVA de potencia nominal aparente, a 6 kV de tensión e 750 r. p. m. – Sistema de xeneración a 6 kV constituído por 5 celas para neutro, xenerador, protección xenerador, saída de trafo de potencia e trafo de servizos auxiliares. – Sistema en Subestación 6/66 kV equipada con: • Seccionador tripolar mecanizado para 72,5 kV e 800 A. • Interruptor automático tripolar en SF6 para 72,5 kV e 2.000 A. • Pararraios autoválvulas para 72,5 kV. • Un transformador de potencia de 8 MVA e tensións de 6/66 kV • Un transformador para servizos auxiliares de 100 KVA e tensións de 6/0,400-0,230 kV. • Un grupo electróxeno servizo de emerxencia de 20 kV. • Equipos de protección, sinalización, telemando e medida • Liña aéreo-subterránea á tensión nominal de deseño 66 kV doble circuíto ata o apoio 8 e simple circuíto o resto da liña, coa orixe na central hidroeléctrica de Novo Castrelo, e final na central hidroeléctrica da Ponte Olveira. – Circuíto 1: liña aéreo–subterránea á tensión nominal de explotación a 66 KV;1.º tramo subterráneo cunha lonxitude de 0,051 Km, orixe na Central Hidroeléctrica de Castrelo e final no apoio 1 Pa/s en conductor RHZ136/66 KV 240 mm 2 Al, 2.º tramo aéreo cunha lonxitude de 2,567 Km coa orixe no apoio 1 e final no apoio 13 Pa/s, en conductor LA-110, tramo 3.º tramo subterráneo de 0,178 Km coa orixe no apoio 13 Pa/s e final na Central Hidroeléctrica da Ponte Olveira, en conductor RHZ136/66 KV 240 mm 2 Al – Circuito 2: Liña Aéreo–Subterránea á tensión nominal de explotación a 6 KV; 1.º tramo subterráneo cunha lonxitude de 0,051 Km, orixe na Central Hidroeléctrica de Castrelo e final no apoio 1 Pa/s en conductor RHZ136/66 KV 95 mm 2 Al, 2.º tramo aéreo cunha lonxitude de 1,483 Km coa orixe no apoio 1 e final no apoio 8 Pa/s, en conductor LA-56; 3.º tramo aéreo cunha lonxitude de 0,01 Km coa orixe no apoio 8 e final no apoio 8 Pa/s, en conductor LA-56; 4.º tramo subterráneo de 0,115 Km coa orixe no apoio 8 Pa/s e final na toma da central hidroeléctrica de Novo Castrelo, en condutor RHZ136/66 KV 95 mm 2 Al. Obxecto da información pública: A declaración de utilidade pública das instalacións. Esta declaración de utilidade pública levará implícita, de acordo co art.54 da Lei 54/2007, a necesidade da urxente ocupación para os efectos da expropiación forzosa dos bens e dereitos afectados necesarios para o establecemento destas instalacións. Relación de propietarios, bens e dereitos afectados: A relación concreta e individualizada dos propietarios, bens e dereitos afectados figura no anexo que se insire con esta resolución. Por resolución da Dirección Xeral de Enerxía e Minas de data 31 de maio de 2007 autorizouse administrativamente a instalación e aprobouse o proxecto de execución do “proxecto de infraestruturas necesarias para a modificación do aproveitamento hidroeléctrico no río Jallas, salto de Castrelo”. O que se fai público para o coñecemento xeral e especialmente dos propietarios e demáis titulares afectados dos que se insire relación no anexo desta resolución, así como das persoas que sendo titulares de dereitos reais ou intereses económicos sobre os bens afectados fosen omitidos, para que poidan examinar o expediente no que constan as características e afeccións derivadas do proxecto nesta Xefatura Territorial, sita no Edificio Administrativo de Monelos, Rúa Vicente Ferrer, 2, 1.º e 2.º andar, 15071 - A Coruña, e presentar as súas alegacións no prazo de vinte días, a partir da última publicación. A Coruña, 28 de febreiro de 2013 A Xefa Territorial Susana Vázquez Romero ANEXO Relación de bens e dereitos afectados polo aproveitamento hidroeléctrico de Novo Castrelo